Temporal var opprinnelig utdannet arkitekt, men ble en pasjonert dukkemaker og dukkespiller som også underviste andre i dukketeaterkunsten. Han startet kompaniet Les bonhommes Tempo, som ble svært godt mottatt av publikum og kritikere. Kompaniet benyttet dukker av ulike typer, som alle var tilvirket av Temporal selv. Hans favorittdukke synes å være dukken «Monsieur Chinel», som fagbokforfatteren og dukkespilleren Vibeke Helgesen mener må ha vært inspirasjonskilden til Jane Mykles dukke «Hr. Ønskekvist».